Greek Legal Document

Category: 112

Content:
13. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 756 της 5/19 Οκτ. 1965 (ΦΕΚ Α΄ 187) Περί όρων μεταφοράς και εισαγωγής εσφαγμένων ζώων. Έχοντες υπ’ όψιν τας διατάξεις του άρθρου μόνου του Α.Ν. της 23 Ιαν. 1936 «περί συμπληρώσεως του Νόμ. 248» περί οργανώσεως της Ζωοτεχνικής και Κτηνιατρικής Υπηρεσίας», την παρ. 4 του άρθρ. 21 του Νόμ. 4085/1960 «περί συμπληρώσεως του Νόμ. 248/1914 «περί οργανώσεως Ζωοτεχνικής και Κτηνιατρικής Υπηρεσίας», και την υπ’ αριθ. 750/1965 γνωμοδότησιν του Συμβουλίου της Επικρατείας, προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρ.1.-1)Ζώα του εσωτερικού, (εξαιρέσει των αμνών και εριφίων γάλακτος τα οποία σφάζονται μέχρι 31 Μαΐου) εις Δημοτικά ή Κοινοτικά Σφαγεία, περί ων η παρ. 3 του άρθρ. 1 του από 27.12.56 Β.Δ/τος «περί τροποποιήσεως και συμπληρώσεως του από 24.8.55 Β.Δ/τος περί συμπληρώσεως των περί επιθεωρήσεως σφαγίων διατάξεων και άλλων διατάξεων, μεταφερόμενα προς κατανάλωσιν εις Δήμους ή Κοινότητας εις ας εδρεύει Κτηνιατρική υπηρεσία ή λειτουργούσι σφαγεία υπό τον έλεγχον αυτής ή έχει επιβληθή η κατανάλωσις κρέατος υποστάντος τον κρεοσκοπικόν έλεγχον, δέον να έχωσι σφαγιασθή ως ορίζει το άρθρ. 17 του από 30.11.40 Β.Δ/τος «περί επιθεωρήσεως σφαγίων», ως τούτο ετροποποιήθη μεταγενεστέρως. Οι μέσα στην ( ) λέξεις καταργήθηκαν από την περίπτ. α΄ άθρ. 4 Π.Δ. 568/17-24-Νοεμ. 1988 (ΦΕΚ Α΄ 264), κατωτ. αριθ. 31. Ταύτα εφ’ όσον μεταφέρονται προς εμπορίαν εκτός της περιφερείας του Νομού εις ον ανήκουσι τα σφαγεία εις τα οποία εσφάγησαν, θα συνοδεύωνται υπ’ ευθύνη του μεταφορέως υπό κτηνιατρικού πιστοποιητικού ως το υπόδειγμα Γ΄ το αναφερόμενον εις το από 7.7.1952 Β.Δ/μα «περί τροποποιήσεως και συμπληρώσεως του από 30.11.40 Β.Δ/τος «περί επιθεωρήσεως σφαγίων» και του από 30.7.41 Δ/τος «περί αστυκτηνιατρικών καθηκόντων των   Κτηνιατρικών υπηρεσιών του Υπουργείου Γεωργίας», εμφαίνοντος την προέλευσίν των, την διενέργειαν κρεοσκοπικού ελέγχου την ημερομηνίαν σφαγής κλπ. Εις τον τρόπον προορισμού των τ’ ανωτέρω εσφαγμένα ζώα, θα υφίστανται τον κτηνιατρικόν έλεγχον υπό της αρμοδίας προς τούτο κτηνιατρικής αρχής, τόσον όσον αφορά εις την καλήν των συντήρησιν όσον και από απόψεως αναγνωρίσεως και σφραγίσεώς των, βάσει των συνοδευόντων ταύτα εγγράφων. 2)Απαγορεύεται η επί πλέον ή έλαττον των αναγραφομένων εις τα πιστοποιητικά, μεταφορά εσφαγμένων ζώων, εις περίπτωσιν δε τοιαύτης μεταφοράς ή παντελούς ελλείψεως πιστοποιητικών, ο μεν μεταφορεύς υπέχει ποινικήν ευθύνην, τα δε μη αναγραφόμενα εις τα πιστοποιητικά ή στερούμενα παντελώς τοιούτων, σφάγια, υπόκεινται εις λεπτομερή μακροσκοπικόν κτηνιατρικόν έλεγχον υπό δύο κτηνιάτρων οριζομένων υπό της οικείας κτηνιατρικής αρχής, οι οποίοι προσφεύγοντες και εις τον εργαστηριακόν έλεγχον τούτων, εάν ήθελε κριθή σκόπιμον συντάσσουν σχετικήν έκθεσιν. Εάν εν τη εκθέσει ταύτη δεν διατυπούται διαφωνία ως προς την καταλληλότητα των σφαγίων προς βρώσιν, θα δίδωνται εις την κατανάλωσιν, άλλως ταύτα θα κατάσχωνται και θα καταστρέφωνται κατά τα κεκανονισμένα, του ιδιοκτήτου δυναμένου να αιτήση την διενέργειαν επανεξετάσεως, ως ορίζεται εις το άρθρ. 16 του από 30.11.40 Β.Δ/τος «περί επιθεωρήσεως σφαγίων» ως τούτο αντικατεστάθη υπό του άρθρ. 18 του από 2.8.58 Β.Δ/τος «περί όρων εισαγωγής συντηρήσεως και διακινήσεως κατεψυγμένων κρεάτων, ορνιθοειδών και θηραμάτων και άλλων τινών διατάξεων». Άρθρ.2.-«1.Ο κτηνιατρικός έλεγχος, που ασκείται κατά τις διατάξεις του άρθρ. 1 του παρόντος στα μεταφερόμενα εσφαγμένα ζώα που προορίζονται για κατανάλωση σε Δήμους ή Κοινότητες άλλων Νομών, ολόκληρα ή τεμαχισμένα σε ημιμόρια ή τεταρτημόρια, διενεργείται σε σφαγεία που ελέγχονται από την κτηνιατρική υπηρεσία και από τα οποία εφοδιάζεται με κρέας, που έχει υποστεί τον έλεγχο, η περιφέρειά τους, υπό τον όρον ότι τα σφαγεία αυτά ήθελαν κριθεί, από την αρμόδια κτηνιατρική αρχή, κατάλληλα από άποψη φορτοεκφορτώσεων, χώρων, όρων υγιεινής, κατάλληλου φωτισμού, αερισμού, αποχέτευσης και απαραίτητου εξοπλισμού. Κατά της κρίσης αυτής, που διατυπώνεται με λεπτομερή και αιτιολογημένη έκθεση και κοινοποιείται στον οικείο Δήμο ή Κοινότητα καθώς και στο οικείο Σωματείο Κρεοπωλών και Ζωεμπόρων, μπορεί να ασκηθεί ένσταση, που απευθύνεται στη Διεύθυνση Κτηνιατρικής Υπηρεσίας του Υπουργείου Γεωργίας, μέσα σε προθεσμία 2 μηνών από τη λήψη της. (Αντί για τη σελ. 668,13(δ) Σελ. 668,13(ε) Τεύχος ΙΑ-11-1 Σελ. 77 Επιθεώρηση σφαγίων 17.Θ.λ.12-13 Με απόφαση του Υπουργού Γεωργίας που εκδίδεται ύστερα από γνώμη της Διεύθυνσης Κτηνιατρικής, γίνεται δεκτή ή μη, η ένσταση και καθορίζεται η καταλληλότητα ή μη των σφαγείων στα οποία θα διενεργείται ο κτηνιατρικός έλεγχος των μεταφερομένων στην πόλη εσφαγμένων ζώων. 2.Από την ανωτέρω διαδικασία της δεύτερης κτηνιατρικής επιθεώρησης εξαιρούνται οι εσφαγμένοι χοίροι σε ολόκληρα σφάγια ή ημιμόρια που σφάζονται σε σφαγεία που ελέγχονται από την κτηνιατρική υπηρεσία και προορίζονται να μεταφερθούν σε Δήμους ή Κοινότητες που απέχουν κάτω από 250 χιλιόμετρα, υπό τον όρον ότι η μεταφορά θα γίνεται με μεταφορικά μέσα, όπως αυτά προβλέπονται από τις κείμενες διατάξεις, μέσα σε 24 ώρες από την ημερομηνία και ώρα σφαγής τους. Η ημερομηνία και ώρα σφαγής θα προκύπτει από τα κτηνιατρικά πιστοποιητικά που συνοδεύουν τα χοίρεια σφάγια με ευθύνη του μεταφορέα, σύμφωνα με το υπόδειγμα Γ΄ που προβλέπεται από τη διάταξη της παρ. 1 του άρθρ. 1 του παρόντος. Στο υπόδειγμα αυτό θα αναγράφεται επί πλέον και η ώρα σφαγής των χοίρων. 3.Σε περίπτωση κατά την οποία τα σφαγεία δεν κρίνονται κατάλληλα για τον παραπάνω σκοπό, ο κτηνιατρικός αυτός έλεγχος θα γίνεται: α)Προκειμένου για πόλεις στις οποίες λειτουργούν Κεντρικές Αγορές, σε κοινούς χώρους των αγορών αυτών και σε περίπτωση έλλειψης τέτοιων χώρων στα κρεοπωλεία των αγορών. β)Προκειμένου για πόλεις στις οποίες δε λειτουργούν Κεντρικές Αγορές, σε διατιθέμενους, για το σκοπό αυτό, χώρους σε σημείο της πόλης ή σε Κεντρικά Κρεοπωλεία που διαθέτουν χώρους που υποδεικνύονται από τον Πρόεδρο του Συλλόγου Κρεοπωλών και εγκρίνονται από την Κτηνιατρική Υπηρεσία και το Αγορανομικό Τμήμα». Το άρθρ. 2, όπως είχε συμπληρωθεί από το Β.Δ. 241/1967, αντικαταστάθηκε ως άνω από το άρθρο πρώτο Π.Δ. 145/28 Μαρτ.-6 Απρ. 1988 (ΦΕΚ Α΄ 62). Άρθρ.3.-(Καταργήθηκε από την περίπτ. α΄ άρθρ. 4 Π.Δ. 568/17-24 Νοεμ. 1988 (ΦΕΚ Α΄ 264), κατωτ. αριθ. 31). Άρθρ.4.Προκειμένου περί εισαγωγής χοιρείων κρεάτων εν γένει, χοιρείων λιπών και γενικώς παρασκευασμάτων εκ χοιρείου κρέατος, εξαιρέσει των εχόντων υποστή την επίδρασιν της θερμότητος, ή των ευρισκομένων εν καταψύξει επί 20ήμερον τουλάχιστον εις τους 15°Κ. εκ χωρών εις ας ενδημεί η νόσος τριχίνωσις, Σελ. 668,14(ε) Τεύχος ΙΑ-11-1 Σελ. 78 θα βεβαιούται επί πλέον εν τω ανωτέρω πιστοποιητικώ ότι τα εν λόγω προϊόντα προέρχονται εκ χοίρων εκτρεφομένων εις σημεία και εις απόστασιν 100 χιλ/τρων πέριξ αυτών ένθα δεν έχει σημειωθή κρούσμα τριχινώσεως από τριών ετών τουλάχιστον και ότι ταύτα υπεβλήθησαν εις τριχινοσκοπικόν έλεγχον με αρνητικόν αποτέλεσμα. Ταύτα εις τα σημεία εισόδου των εις το Ελληνικόν έδαφος θα ελέγχωνται ως προς την τήρησιν των ανωτέρω όρων, επιθεωρούμενα επακολουθητικώς εις τα σημεία του προορισμού των, ως καθορίζεται υπό του άρθρ. 2 του παρόντος, υπό της αρμοδίας κτηνιατρικής υπηρεσίας η οποία και θα μεριμνά δια την σφράγισίν των κατά κατηγορίας. Το άρθρ. 4, εκτός του δευτέρου και του τρίτου εδαφίου της παρ. 1 ίδιου άρθρου, καταργήθηκε από τα άρθρ. 20 Π.Δ. 1144/19 Αυγ.-25 Σεπτ. 1981 (ΦΕΚ Α΄ 281), (κατωτ. αριθ. 28). Άρθρ.5.-Καταργείται το άρθρ. 4 του από 30.11.40 Β.Δ/τος «περί επιθεωρήσεως σφαγίων» ως τούτο αντικατεστάθη υπό του άρθρ. 2 του από 7.7.1952 Β.Δ/τος «περί επιθεωρήσεως σφαγίων» και του από 30.7.1941 Δ/τος «περί αστυκτηνιατρικών καθηκόντων των Κτηνιατρικών υπηρεσιών του Υπουργείου Γεωργίας». Η ισχύς του παρόντος άρχεται μετά ένα μήνα από της δημοσιεύσεώς του εις την Εφημερίδα της Κυβερνήσεως.